b'\n_START_ARTICLE_\nPares de la Constituci\xc3\xb3\n_START_PARAGRAPH_\nEls Pares de la Constituci\xc3\xb3, nom amb el qual s\xc3\xb3n coneguts entre la societat espanyola, s\xc3\xb3n els set ponents als quals es va encarregar la redacci\xc3\xb3 de la Constituci\xc3\xb3 espanyola de 1978, en vigor actualment a Espanya.\n_START_SECTION_\nEls Pares de la Constituci\xc3\xb3\n_START_PARAGRAPH_\nLes set persones escollides per a la redacci\xc3\xb3 de l\'avantprojecte de Constituci\xc3\xb3, juntament amb els seus respectius partits en aquell moment, foren:\n_START_SECTION_\nHist\xc3\xb2ria\n_START_PARAGRAPH_\nCom a part de la Transici\xc3\xb3 democr\xc3\xa0tica espanyola cap a la democr\xc3\xa0cia, despr\xc3\xa9s de la mort del dictador Francisco Franco i la desaparici\xc3\xb3 del seu r\xc3\xa8gim, una de les tasques priorit\xc3\xa0ries de les Corts va ser la redacci\xc3\xb3 d\'una Constituci\xc3\xb3 per a dur Espanya a ser un "Estat social i democr\xc3\xa0tic de Dret", tal com es recull en la Constituci\xc3\xb3. Per a tal fi, la Comissi\xc3\xb3 d\'Assumptes Constitucionals i Llibertats P\xc3\xbabliques del Congr\xc3\xa9s de Diputats va nomenar una Pon\xc3\xa8ncia de set diputats, que va elaborar un avantprojecte de Constituci\xc3\xb3. _NEWLINE_La Llei de Reforma Pol\xc3\xadtica de 1977 oferia la possibilitat que la iniciativa de la reforma constitucional correspongu\xc3\xa9s al Govern o al Congr\xc3\xa9s de Diputats, triant-se aquesta \xc3\xbaltima opci\xc3\xb3. Per a aquesta fi es van escollir set persones de diversos partits pol\xc3\xadtics representats al Congr\xc3\xa9s. _NEWLINE_L\'obstinaci\xc3\xb3 del PSOE per deixar fora de la pon\xc3\xa8ncia Enrique Tierno Galv\xc3\xa1n com a pagament per no haver volgut integrar la seva formaci\xc3\xb3 Partido Socialista Popular (PSP) dins el PSOE dugu\xc3\xa9, per una s\xc3\xa8rie de raons t\xc3\xa8cniques, a deixar fora tamb\xc3\xa9 els nacionalistes bascos. Aquesta abs\xc3\xa8ncia es pagaria a un preu molt car: el Partit Nacionalista Basc (PNB), com a protesta davant la pres\xc3\xa8ncia del nacionalisme catal\xc3\xa0 per\xc3\xb2 no del basc, no va votar la Constituci\xc3\xb3, s\'hi va abstenir, quedant fins al moment fora del Pacte Constitucional, tot i que l\'acta en funci\xc3\xb3 del r\xc3\xa8gim democr\xc3\xa0tic del pa\xc3\xads._NEWLINE_Una altra dificultat va ser el fet que UCD no fos un partit sin\xc3\xb3 una coalici\xc3\xb3 electoral: els tres ponents d\'aquest partit tenien diferents visions de cada assumpte i a m\xc3\xa9s havien de donar comptes amb les nombroses tend\xc3\xa8ncies que s\'habitaven en la coalici\xc3\xb3, sent Fernando Abril Martorell, vicepresident del Govern per a assumptes pol\xc3\xadtics, el personatge que m\xc3\xa9s set de protagonisme va tenir en aquest sentit. _NEWLINE_D\'altra banda, Peces-Barba i Fraga Iribarne van ser extremadament exigents en les seves pretensions, arribant el primer a retirar-se de la pon\xc3\xa8ncia per a for\xc3\xa7ar concessions. Els mediadors s\xc3\xb3n els altres dos pares de la Constituci\xc3\xb3, Miquel Roca i, paradoxalment, Jordi Sol\xc3\xa9 Tura, del PCE, que sent, com Santiago Carrillo, la necessitat de deixar clar el seu sentit de la responsabilitat i la capacitat dels comunistes d\'arribar a un consens. Els socialistes van ser els \xc3\xbanics a votar en contra de la Monarquia parlament\xc3\xa0ria com a forma d\'Estat, encara que m\xc3\xa9s tard, els comunistes recuperarien les pretensions republicanes. _NEWLINE_S\xc3\xb3n abundants les an\xc3\xa8cdotes sobre els nombrosos debats a prop\xc3\xb2sit del text definitiu, sent les relatives a les reunions secretes fins a altes hores de la matinada de Fernando Abril Martorell, per part de l\'UCD, i d\'Alfonso Guerra, per part del PSOE les m\xc3\xa9s nombroses. El motiu d\'aquestes reunions era que el text definitiu estava sent aprovat en la comissi\xc3\xb3 per una majoria formada per UCD i AP, i aix\xc3\xb2 no li era c\xc3\xb2mode a la UCD i a la Corona, que temien que es parl\xc3\xa9s d\'una Constituci\xc3\xb3 reaccion\xc3\xa0ria, i que en el pr\xc3\xb2xim programa electoral del PSOE figur\xc3\xa9s la revisi\xc3\xb3 constitucional. \xc3\x89s per aix\xc3\xb2 que Adolfo Su\xc3\xa1rez va rellevar del c\xc3\xa0rrec de representant de la UCD davant la comissi\xc3\xb3 al t\xc3\xadmid Landelino Lavilla, el bra\xc3\xa7 dret del qual \xc3\xa9s el ponent Herrero de Mi\xc3\xb1\xc3\xb3n, i impos\xc3\xa0 a Fernando Abril Martorell, un extravertit animal pol\xc3\xadtic. _NEWLINE_L\'avantprojecte es va discutir en la Comissi\xc3\xb3, i, posteriorment, discutit i aprovat pel Congr\xc3\xa9s dels Diputats. A continuaci\xc3\xb3, es va procedir a l\'examen del text del Congr\xc3\xa9s per la Comissi\xc3\xb3 Constitucional del Senat, i el Ple del mateix \xc3\xb2rgan. La discrep\xc3\xa0ncia entre el text aprovat pel congr\xc3\xa9s i l\'aprovat pel senat van fer necess\xc3\xa0ria la intervenci\xc3\xb3 d\'una Comissi\xc3\xb3 Mixta Congr\xc3\xa9s-Senat, que va elaborar un text definitiu. El text fou aprovat el 31 d\'octubre de 1978 al Congr\xc3\xa9s per 325 vots a favor, 6 en contra (del diputat de EE i de cinc diputats d\'AP) i 14 abstencions (entre les quals figuren les del PNB), i al Senat per 226 vots a favor, 5 en contra i 8 abstencions. _NEWLINE_Aprovat en refer\xc3\xa8ndum, va ser ratificat el dia 6 de desembre de 1978 amb el 87% dels vots al seu favor, sancionat el dia 27 del mateix mes pel rei Joan Carles I, i publicat al BOE el 29 de desembre (es va evitar el dia 28 per coincidir amb el dia dels Sants Innocents, tradicionalment dedicat a les bromes). Des de fa for\xc3\xa7a temps, cada 6 de desembre \xc3\xa9s festa nacional a Espanya, celebrant-se el Dia de la Constituci\xc3\xb3. _NEWLINE_La Constituci\xc3\xb3 espanyola de 1978 \xc3\xa9s la primera que s\'arriba a Espanya per consens, un consens assajat en els Pactes de la Moncloa i trobat en poques altres situacions. A aix\xc3\xb2 se suma la seva llarga vig\xc3\xa8ncia, fet tamb\xc3\xa9 \xc3\xbanic en la hist\xc3\xb2ria d\'Espanya. _NEWLINE_El 7 d\'octubre de 2003 amb motiu del 25\xc3\xa8 aniversari de la Constituci\xc3\xb3 els pares de la Constituci\xc3\xb3 van fer p\xc3\xbablic un manifest, la Declaraci\xc3\xb3 de Gredos, en la qual demanaven que es mantingu\xc3\xa9s l\'esperit que va permetre la creaci\xc3\xb3 de la Constituci\xc3\xb3, i que s\'arrib\xc3\xa9s a un consens similar al de 1978 en cas de modificar-se.'